Document ID: 32011R1354

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1354/2011 ΤΗΣ ΕΠΙΤΡΟΠΉΣ της 20ής Δεκεμβρίου 2011 σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Θα πρέπει να ανοιχτούν, από το 2012, ενωσιακές δασμολογικές ποσοστώσεις για αιγοπρόβατα και αιγοπρόβειο κρέας. Οι δασμοί και οι ποσότητες θα πρέπει να καθοριστούν σύμφωνα με τις ισχύουσες σχετικές διεθνείς συμφωνίες το 2012. Ως αποτέλεσμα των διαπραγματεύσεων που οδήγησαν στη συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Νέας Ζηλανδίας δυνάμει του άρθρου XXIV:6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της διαδικασίας προσχώρησής τους στην Ευρωπαϊκή Ένωση (2), η Ένωση δεσμεύτηκε να αυξήσει την ετήσια ποσότητα της Νέας Ζηλανδίας κατά 400 τόνους και να ενσωματώσει στον πίνακά της μια erga omnes ετήσια δασμολογική ποσόστωση για την εισαγωγή αιγοπροβάτων και αιγοπρόβειου κρέατος 200 τόνων βάρους σφαγίου. (2) Ο κανονισμός (ΕΚ) αριθ. 312/2003 του Συμβουλίου, της 18ης Φεβρουαρίου 2003, περί εφαρμογής για την Κοινότητα των δασμολογικών διατάξεων που προβλέπονται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (3), προβλέπει πρόσθετη διμερή δασμολογική ποσόστωση 2 000 τόνων και πρόσθετη ετήσια αύξηση 10 % της αρχικής ποσότητας που ανοίγεται, από 1ης Φεβρουαρίου 2003, για τα προϊόντα του κωδικού 0204. Ως εκ τούτου, προστίθεται ποσότητα 200 τόνων, ετησίως, στη δασμολογική ποσόστωση ΓΣΔΕ/ΠΟΕ για τη Χιλή και η διαχείριση αμφοτέρων των ποσοστώσεων θα πρέπει να συνεχιστεί με τον ίδιο τρόπο. (3) Με τον κανονισμό (ΕΕ) αριθ. 1245/2010 της Επιτροπής, της 21ης Δεκεμβρίου 2010, σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011 (4), ανοίχθηκαν για το έτος 2011 ενωσιακές δασμολογικές ποσοστώσεις σύμφωνα με τις σχετικές διεθνείς συμφωνίες που ισχύουν κατά το έτος 2011. Οι εν λόγω δασμολογικές ποσοστώσεις θα πρέπει να διατηρηθούν και να ανοίγονται ετησίως, λαμβάνοντας ταυτόχρονα υπόψη τις διατάξεις των συμφωνιών με τη Νέα Ζηλανδία και τη Χιλή που αναφέρονται ανωτέρω. Ο κανονισμός (ΕΕ) αριθ. 1245/2010 καθίσταται επίσης άνευ αντικειμένου στο τέλος του έτους 2011 και συνεπώς, θα πρέπει να καταργηθεί. Ο παρών κανονισμός θα πρέπει επίσης να εφαρμόζεται πέραν του ενός έτους και να ανταποκρίνεται στον στόχο της απλοποίησης με την αποφυγή έκδοσης κανονισμού κάθε έτος. (4) Σύμφωνα με τον παρόντα κανονισμό, η διαχείριση των εισαγωγών θα πρέπει να γίνεται βάσει ημερολογιακών ετών. (5) Για να διασφαλιστεί η ομαλή λειτουργία των ενωσιακών δασμολογικών ποσοστώσεων θα πρέπει να καθοριστεί ένα ισοδύναμο βάρους σφαγίου. (6) Η διαχείριση των δασμολογικών ποσοστώσεων για προϊόντα αιγοπρόβειου κρέατος είναι σκόπιμο να γίνεται σύμφωνα με το άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007, κατά παρέκκλιση από τον κανονισμό (ΕΚ) αριθ. 1439/95 της Επιτροπής, της 26ης Ιουνίου 1995, σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος (5). Αυτό θα πρέπει να γίνει σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (6). (7) Οι δασμολογικές ποσοστώσεις βάσει του παρόντος κανονισμού θα πρέπει να θεωρούνται αρχικά μη κρίσιμες κατά την έννοια του άρθρου 308γ του κανονισμού (ΕΟΚ) αριθ. 2454/93, όταν η διαχείρισή τους γίνεται βάσει του συστήματος εξυπηρέτησης με σειρά προτεραιότητας. Ως εκ τούτου, πρέπει να επιτραπεί στις τελωνειακές αρχές να χορηγούν απαλλαγή από την απαίτηση σύστασης εγγύησης για τα εμπορεύματα που εισάγονται αρχικά βάσει των εν λόγω δασμολογικών ποσοστώσεων, σύμφωνα με το άρθρο 308γ παράγραφος 1 και το άρθρο 248 παράγραφος 4 του κανονισμού (ΕΟΚ) αριθ. 2454/93. (8) Θα πρέπει να αποσαφηνιστεί τι είδους απόδειξη που να πιστοποιεί την καταγωγή των προϊόντων πρέπει να προσκομίζουν οι επιχειρηματίες για την υπαγωγή τους στις δασμολογικές ποσοστώσεις βάσει του συστήματος εξυπηρέτησης με σειρά προτεραιότητας. (9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Με τον παρόντα κανονισμό ανοίγονται, από την 1η Ιανουαρίου 2012, ετήσιες ενωσιακές δασμολογικές ποσοστώσεις για την εισαγωγή αιγοπροβάτων και αιγοπρόβειου κρέατος. Άρθρο 2 Οι δασμοί που επιβάλλονται στα προϊόντα στο πλαίσιο των δασμολογικών ποσοστώσεων που προβλέπονται στο άρθρο 1, οι κωδικοί ΣΟ, οι χώρες καταγωγής, η ετήσια ποσότητα και οι αύξοντες αριθμοί παρατίθενται στο παράρτημα. Άρθρο 3 1. Οι ποσότητες εκφραζόμενες σε ισοδύναμο βάρους σφαγίου όσον αφορά την εισαγωγή των προϊόντων στο πλαίσιο των δασμολογικών ποσοστώσεων που αναφέρονται στο άρθρο 1 παρατίθενται στο παράρτημα. 2. Για τους σκοπούς υπολογισμού των ποσοτήτων «ισοδυνάμου βάρους σφαγίου» που αναφέρονται στην παράγραφο 1, το καθαρό βάρος προϊόντων αιγοπροβάτων πολλαπλασιάζεται επί τους εξής συντελεστές: α) ζώντα ζώα: 0,47· β) κρέας αμνοεριφίων και εριφίων χωρίς κόκκαλα: 1,67· γ) αιγοπρόβειο κρέας χωρίς κόκκαλα, πλην του κρέατος εριφίων, και οποιοδήποτε μείγμα τέτοιων κρεάτων: 1,81· δ) προϊόντα με κόκκαλα: 1,00. Ως «ερίφιο» νοείται ζώο του αιγείου είδους, ηλικίας μέχρις ενός έτους. Άρθρο 4 Κατά παρέκκλιση από τον τίτλο II (Α) και (Β) του κανονισμού (ΕΚ) αριθ. 1439/95, η διαχείριση των δασμολογικών ποσοστώσεων που παρατίθενται στο παράρτημα του παρόντος κανονισμού πραγματοποιείται κατά σειρά προτεραιότητας, σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93. Δεν απαιτούνται πιστοποιητικά εισαγωγής. Άρθρο 5 1. Για την υπαγωγή στις δασμολογικές ποσοστώσεις που παρατίθενται στο παράρτημα, πρέπει να υποβάλλεται στις τελωνειακές αρχές της Ένωσης, αφενός, έγκυρη απόδειξη καταγωγής που εκδίδεται από τις αρμόδιες αρχές της σχετικής τρίτης χώρας και, αφετέρου, διασάφηση για θέση σε ελεύθερη κυκλοφορία των εμπορευμάτων. Η καταγωγή προϊόντων υποκείμενων σε δασμολογικές ποσοστώσεις πέραν εκείνων που απορρέουν από προτιμησιακές δασμολογικές συμφωνίες προσδιορίζεται σύμφωνα με τις ισχύουσες στην Ένωση διατάξεις. 2. Η απόδειξη καταγωγής που αναφέρεται στην ανωτέρω παράγραφο 1 είναι η εξής: α) στην περίπτωση δασμολογικής ποσόστωσης που αποτελεί μέρος μιας προτιμησιακής δασμολογικής συμφωνίας, είναι η οριζόμενη στη συμφωνία αυτή απόδειξη καταγωγής· β) στην περίπτωση άλλων δασμολογικών ποσοστώσεων, πρόκειται για την οριζόμενη σύμφωνα με το άρθρο 47 του κανονισμού (ΕΟΚ) αριθ. 2454/93 απόδειξη και, επιπλέον των προβλεπόμενων στο άρθρο αυτό στοιχείων, τα εξής δεδομένα: - τον κωδικό ΣΟ (τουλάχιστον τετραψήφιο), - τον αύξοντα ή τους αύξοντες αριθμούς της σχετικής δασμολογικής ποσόστωσης, - το συνολικό καθαρό βάρος ανά κατηγορία συντελεστή, όπως προβλέπεται στο άρθρο 3 παράγραφος 2 του παρόντος κανονισμού· γ) στην περίπτωση χώρας της οποίας η δασμολογική ποσόστωση εμπίπτει στα ανωτέρω στοιχεία α) και β) και συγχωνεύεται, απόδειξη είναι η αναφερόμενη στο στοιχείο α). Στην περίπτωση που η απόδειξη καταγωγής, η οποία αναφέρεται στο ανωτέρω στοιχείο β), προσκομίζεται ως δικαιολογητικό έγγραφο για μία και μόνη διασάφηση θέσης σε ελεύθερη κυκλοφορία, είναι δυνατόν να περιέχει περισσότερους αύξοντες αριθμούς. Στις άλλες περιπτώσεις, περιέχει μόνο έναν αύξοντα αριθμό. Άρθρο 6 Ο κανονισμός (ΕΕ) αριθ. 1245/2010 καταργείται. Άρθρο 7 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιανουαρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 2011.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2519
614
5962
2711
2737

EuroVoc IDs (Expanded): 2519
614
5962
2711
2737

Dataset Source: meu

Split: dev